text: OL inspirerer til atletik
  09 august 2012 kl. 15.36
  De seneste to uger har flimmeren været fyldt med OL. Når Usain Bolt og andre topatleter drøner over skærmen, så lægger børn mærke til det. Så meget, at Koldings lokale atletikklub mærker øget interesse for deres sommeratletikskole.
  I denne uge er 44 børn og unge på atletikskole. Her prøver de kræfter med flere af atletikkens discipliner.
  I år er der 25 procent flere tilmeldt end tidligere, og det er i høj gard OL, der har fået flere til at stille op til start, fortæller arrangørerne fra Kolding KFUM Atletik.
  I morgen er sidste dag på grusbanerne.
  Indtil videre forventer klubben at se tre af de nye atleter igen efter sommerferien.
  